Anexa nr. 3 la HCLMT \_\_\_\_\_\_\_\_\_\_\_\_\_\_\_\_

**REGULAMENT DE ORGANIZARE ŞI FUNCŢIONARE**

**A STADIONULUI DE RUGBY „GHEORGHE RĂŞCANU”**

**SITUAT ÎN TIMIŞOARA, STR. PICTOR AMAN NR. 11**

Prezentul regulament stabileşte normele de utilizare ale Stadionului de rugby „Gheorghe Răşcanu” - obiectiv aflat în proprietatea privată a Municipiului Timişoara.

Respectarea regulamentului este obligatorie pentru orice persoane fizice sau juridice aflate în perimetrul stadionului, utilizatori,vizitatori,precum şi de către personalul de întreţinere.

1. **Accesul în cadrul Stadionului de rugby „Gheorghe Rășcanu”**

**Art.1.** Accesul în cadrul stadionului al sportivilor sau al altor persoane care utilizează terenul de joc şi anexele se face în baza unui contract/adresă privind utilizarea stadionului;

**Art.2.** Accesul încadrul Stadionului de rugby „Gheorghe Răşcanu” se face în mod organizat, în intervalul orar afişat şi aprobat, conform programului. Cluburile sportive vor depune la începutul sezonului de joc calendarul competiţional detaliat (pentru meciuri oficiale) precum şi solicitare de acces pentru desfăşurarea antrenamentelor;

**Art.3.** Accesul sportivilor pe terenul de joc se face în prezenţa profesorului/antrenorului, pe grupe de pregatire. Pe durata antrenamentelor/competiţilor, profesorul/antrenorul este răspunzător de buna desfăşurare a acestora;

**Art.4.** Accesul spectatorilor şi al sportivilor/antrenorilor se face pe la intrarea principală;

**(1)** Accesul spectatorilor în tribuna Stadionului de rugby „Gheorghe Răşcanu” este permis doar în timpul desfăşurării competiţiilor sportive sau orice alt eveniment unde este permis accesul publicului;

1. **Utilizarea Stadionului de rugby „Gheorghe Rășcanu”**

**Art.5.** Stadionul de rugby „Gheorghe Răşcanu” se utilizează exclusiv pentru activităţi sportive (antrenamenete, meciuri şi competiţii oficiale);

**Art.6.** Programul de utilizare al stadionului este în intervalul orar 07:00-22:00;

**Art.7.** Activităţile din cadrulstadionului se vor confirma prin programul săptămânal de activităţi;

**Art.8.** Beneficiarii au obligaţia de a respecta programul orar şi de a nu perturba alte activităţi desfăşurate pe stadion;

**Art.9.** În cadrul Stadionului de rugby „Gheorghe Răşcanu” au prioritate cluburile sportive, în special Sport Club Municipal Timişoara, asociaţiile sportive, precum şi celelalte structuri sportive;

**Art.10.** Competiţiile şi activităţile sportive organizate de Sport Club Municipal Timişoara au prioritate şi beneficiază de gratuitate, în baza unei solicitări scrise şi cu acordul departamentului de specialitate;

**Art.11.** Beneficiază deprioritate meciurile oficiale, indiferent de sport, având întâietate ligile superioare;

1. **Organizarea și defășurarea activităților sportive**

**Art.12.** Competiţiile sportive de scurtă durată se organizează în baza solicitărilor/comenzilor punctuale, depuse la Primăria Municipiului Timişoara, urmând ca aprobarea acestora să fie făcută de către departamentul de specialitate în funcţie de disponibilitatea stadionului.Solicitările vor fi depuse cu minim 15 zile înainte de competiţie;

1. Competiţiile de anvergură naţională/internaţională din calendarele oficiale ale entităţilor organizatoare, se organizează în baza solicitărilor depuse imediat după includerea acestora în programul competiţional (Campionate Naţionale, Competiţii Naţionale, Competiţii Internaţionale, Meciuri Internaţionale);
2. Tariful de utilizare al Stadionului de rugby „Gheorghe Răşcanu” este aprobat prin Hotărâre de Consiliu Local;
3. Regimul de gratuitate pentru utilizarea Stadionului de rugby „Gheorghe Răşcanu” este aprobat prin Hotărâre de Consiliu Local;
4. Anularea rezervărilor se face în scris cu minim 10 zile înainte de eveniment, excluzând cazurile de forţă majoră;

**Art.13.** Intrarea pe stadion pentru competiţii, se face cu respectarea Legii 4/2008 (actualizată) privind prevenirea şi combaterea violenţei cu ocazia competiţiilor şi a jocurilor sportive, prin grija organizatorului de competiţii, stadionul fiind predat acestuia cu proces verbal;

**Art.14.** Echiparea şi dezechiparea beneficiarilor se va face în spaţiile special amenajate şi repartizate (vestiare);

1. Nu este permisă lăsarea obiectelor de valoare/telefoanelor mobile în vestiare;
2. După terminarea antrenamentelor/activităţilor sportive utilizatorii au obligaţia de a elibera în totalitate vestiarele. Lăsarea echipamentelor sau a altor obiecte în vestiare nefiind permisă;

**Art.15.** Beneficiarii au obligaţia de a respecta programul orar, şi de a nu perturba alte activităţi desfăşurate în cadrul stadionului;

**Art.16.** Programul de utilizare al Stadionului de rugby „Gheorghe Răşcanu” va fi stabilit pentru intervalul orar 07:00-22:00;

**Art.17.** Pentru desfăşurarea activităţilor sportive, stadionul este predat organizatorului în baza unui proces verbal de predare-primire, organizatorul fiind responsabil de toate pagubele/accidentele produse în incinta stadionului în timpul organizării şi desfăşurării acţiunilor sportive;

**Art.18.** Organizatorii de evenimente sportive au următoarele obligaţii:

* să asigure serviciul de ambulanţă pe toată durata evenimentului sportiv;
* să anunţe poliţia despre desfăşurarea evenimentului sportiv;
* să asigure paza şi ordinea pe stadion;
* să verifice spectatorii la intarea în incinta stadionului, astfel încât aceştia să nu aibe acces cu obiecte nepermise;
* să restituieînainte de a părăsi incinta stadionului, eventuale bunuri primite spre utilizare: chei de la vestiare, chei de la duşuri etc.;
* să respecte toate normele generale de prevenire şi stingere a incendiilor, conform legislaţiei în vigoare;

**Art.19.** În orele rămase neacoperite de activităţile cluburilor sportive şi de competiţiile sportive, stadionul poate fi folosit pentru sportul pentru toţi, activităţi pentru care se vor percepe taxe de utilizare, aprobate prin Hotărâre de Consiliu Local. Încasările vor constitui venituri la bugetul local;

1. **Obligaţiile utilizatorilor/spectatorilor**

**Art.20.** Utilizatorii şi spectatorii au următoarele obligaţii:

* să respecte regulamentul de folosinţă a stadionului şi a dotărilor acestuia;
* să prezintela solicitarea pazei/organizatorului biletul/cardul de acces în incinta stadionului;
* să păstreze curăţenia în perimetrul stadionului;
* săfoloseascăbunurile fixe şi mobile aflate în incinta stadionului în strictă concordanţă cu destinaţia acestora;

**Art.21.** Persoanele responsabile de distrugerea parţială sau totală a unor bunuri ale stadionului, survenită fie accidental, fie prin utilizare defectuoasă, neconformă cu instrucţiunile, vor fi obligate să le repare, să le aducă la starea iniţială de funcţionare sau să plătească contravaloarea acestora;

**Art.22.** Dacă o înţelegere amiabilă cu persoanele vinovate nu este posibilă, Primăria Municipiului Timisoara îşi rezervă dreptul de a recupera prin toate mijloacele legale costurile integrale de reparaţie pentru readucerea în stare de funcţionare sau înlocuirea bunurilor distruse;

**Art.23.** Toţi utilizatorii au obligaţia de a respecta normele generale de prevenire şi stingere a incendiilor, conform legislaţiei în vigoare;

**Art.24. În interiorul stadionului este interzis:**

**- fumatul;**

**-** accesul cu animale de companie;

**-** accesul sau consumul băuturilor alcoolice/etnobotanicelor/ substanţelor dopante;

- accesul cu arme şi explozibili;

-accesul persoanelor neautorizate la instalaţiile electrice, apă, încălzire, alte instalaţii şi anexe ale stadionului;

-aruncatul de corpuri străine pe suprafaţa de joc;

- accesul cu role, biciclete, trotinete etc;

- să se depoziteze diferite materiale folosite pentru activitatea sportivă sau alte activităţi;

1. **Sancţiuni**

**Art.25.** Nerespectarea prezentului regulament conduce la aplicarea de sancţiuni, după cum urmează:

- comportamentul indecent al utilizatorilor faţă de alte persoane care utilizează stadionul (injurii, comportament agresiv, limbaj sau gesturi ofensatoare) duce la evacuarea utilizatorilor vinovaţi din incinta stadionului;

-nerespectarea, în mod repetat, a prezentului regulament conduce la interzicerea accesului în incinta stadionului;

-refuzul de a suporta cheltuielile pentru pagubele produse va atrage după sine consecinţele prevăzute în reglementările legale în vigoare;

- orice litigi sau neînţelegeri se vor rezolva, pe cât se poate, pe cale amiabilă între părţi. În cazul imposibilităţii de rezolvare pe o asemenea cale, litigiile vor fi rezolvate în instanţă;

1. **Dispoziţii finale**

**Art.26.**Prezentul regulament intră în vigoare o dată cu aprobarea lui prin Hotărâre de Consiliu Local;

**Art.27.** Modificarea prezentului regulament se poate face ori de câte ori se consideră necesar. Modificarea se va face prin Hotărâre de Consiliu Local;

**Art.28.** Prezentul regulament se va afişa în incinta stadionului de rugby „Gheorghe Răşcanu”;

Şef Serviciu Şcoli,Spitale,Baze Sportive, Consilier,

Anca Lăudatu Deiana Neşin